માટુંગા-ઈસ્ટમાં આવેલા સુધરાઈના BN વૈદ્ય અને નપુ ગાર્ડનમાં જ્યાં જરૂર છે એની પાછળ ખર્ચ કરવાને બદલે સુધરાઈ નકામી વસ્તુઓ પાછળ ખર્ચ કરીને લોકોના પૈસાનો વેડફાટ કરી રહી છે અને આ માટે કૉન્ગ્રેસનાં સ્થાનિક નગરસેવિકા નયના શેઠ જવાબદાર હોવાનો સ્થાનિક રહેવાસીઓ આક્ષેપ કરી રહ્યા છે. રહેવાસીઓએ કહ્યું હતું કે ‘આ બન્ને ગાર્ડનમાં ચિલ્ડ્રન્સ ઝોનમાં રમતોનાં સાધનો તૂટેલાં અને ખરાબ હાલતમાં છે. એનું રિપ્લેસમેન્ટ કે સમારકામ કરવાને બદલે સ્થાનિક નગરસેવિકા દ્વારા અન્ય રમતોનાં સાધનો ઇન્સ્ટૉલ કરવામાં આવી રહ્યાં છે.’